**Hvordan søke?**

Du må ha/bli tildelt rettighet til å søke i Altinn på vegne av den organisasjonen/virksomheten du skal sende søknaden fra. For å kunne søke, må du være sikker på at følgende 2 punkter er oppfylt:

1. Du må ha bruker i ID-porten, se [denne siden for hjelp til å opprette bruker i ID-porten](http://eid.difi.no/nb/registrer-ny-bruker-i-id-porten)(dette er den samme personlige brukeren som brukes for andre offentlige tjenester som for eksempel digital postkasse).
2. Du må ha riktig rettighet i Altinn for organisasjonen. For å kunne sende inn søknad, må du ha rollen ”Primærnæring og næringsmiddel” eller ha enkeltrettighet til tjenesten «Klima og miljøprogram».

Dersom du ikke har riktig rettighet i Altinn, må en annen i organisasjonen/virksomheten som har rettighet til det, sende søknaden eller tildele slik rettighet til deg. Det kan f.eks. være den som er oppført som kontaktperson i [Enhetsregisteret](https://w2.brreg.no/enhet/sok/).

**Registrere kontonummer for utbetaling av prosjektmidler**

Før du kan levere inn søknad, må du ha registrert riktig kontonummer. Det er dette kontonummeret som eventuelle midler fra Klima- og miljøprogrammet utbetales til. For å sjekke kontonummeret og eventuelt endre det, må [denne tjenesten i Altinn](https://www.altinn.no/skjemaoversikt/landbruksdirektoratet/endring-av-bankkontonummer-for-landbruksforetak-/) benyttes.

**Digital utbetalingsanmodning**

Når tiltaket er gjennomført, skal du rapportere og be om utbetaling digitalt. Last ned rapportskjemaet som du finner under "Dokumenter", fyll det ut elektronisk og lagre det. Logg deretter inn i Altinn samme sted som du sender inn søknaden (se lenke på denne siden). Velg den aktuelle søknaden når du har logget inn og trykk på knappen "Registrere utbetalingsanmodning" under den. I skjemaet som kommer opp, fyller du ut hvor mye du ber om å få utbetalt og total kostnad. Her laster du også opp det utfylte rapportskjemaet, dokumentasjon av kostnader og andre vedlegg.